
Ex  quo  ad  regimen  illustris  huius  Monregalensis  Dioecesis  Dei 
providentia  evecti  sumus,  venerabilis  Clerus  iucundissima  Nobis 
semper  fuit  corona,  verum  gaudium  et  maxima  consolatio,  postre- 
mis praesertim  hisce  temporibus  non  levis  discriminis  iis  omni- 
bus, qui  Iesu  Christi  vestigia  sequuntur.  Quaproper  Nos  a gene- 
ralibus decretis  (perpaucis  exceptis)  edendis,  quod  ad  ecclesiasti- 
cam disciplinam,  consulto  hactenus  abstinuimus,  ea  mandata  sa- 
tis esse  putantes  quibus  pro  variis  et  rerum  et  temporum  adiun- 
ctis  Nostrae  Dioecesi  consulere  studebamus. 

Quum  tamen  mutatae  temporum  rationes  plus  aequo  in  accu- 
ratam ecclesiasticae  disciplinae  custodiam  vim  aliquam  exercere 
queant,  Nostri  Pastoralis  officii  esse  credidimus  sapientibus  No- 
strorum Antecessorum  Constitutionibus  quaedam  addere,  tum  ad 
eandem  luendam  disciplinam  , tum  ad  impediendum  quominus 
abusus,  qui  iam  in  nonnullis  locis  irrepserunt,  ulterius  propa 
gentur. 

Dum  ergo  Synodi  celebratione  pro  rebus  et  temporibus  plenius 
in  posterum  prospiciemus,  nunc,  post  ea  quae  sive  una  cum  Ve- 
nerabilibus Episcopis  Comprovincialibus  Nostris,  per  Epistolam 
pastoralem  sub  die  28  iulii  1849,  sive  in  conventu  Parochorum 
in  aedibus  Venerandi  huius  Seminarii,  anno  nuper  elapso,  habito, 
monuimus,  invocato  Dei  auxilio,  sequentia  edere  decreta  consti- 
tuimus. 

§ I 

Confirmamus  in  primum  synodales  optimi  praedecessoris  No- 
stri Michaelis  Casati  Constitutiones  quas  ille  edidit  annis  1763  et 
1777,  earumque  plenam  religiosamque  observationem  edicimus, 
onere  adiecto : 

1. °  Capitulis  tum  Ecclesiae  Cathedralis,  tum Collegiatarum  Ec- 
clesiarum, intra  mensem,  una  aut  pluribus  vicibus  perlegendi  ca- 
pita de  vita  ct  honestate  Clericorum,  de  sacrificio  Missae,  de  Ca- 
pitulo et  Canonicis,  nec  non  viginti  capita  synodalia  Episcopi  An- 
tonii Caslruccio,  quae,  ex  Dioecesana  Synodo,  a Canonicis  sunt 
accurate  implenda,  ac  dein  communi  deliberatione  factas  animad- 
versiones ad  Nos  transmittendi. 

2. °  Parochis  intra  idem  temporis  spatium  cogendi  Ecclesiarum 
succursalium  Rectores,  Cappellanos,  aliosque  Sacerdotes  paroeciae 
addictos,  iisdemque  in  unum  collectis,  eadem  capita  de  vita  et  ho- 
nestate Clericorum,  et  de  sacrificio  Missae  , legendi , adiecto  ca- 
pite de  Sacerdotibus  viculorum  sacellis  addictis,  indeque  facias 
observationes  ad  Nos  pariter  transmittendi. 

3. °  Vicariis  Foraneis  et  Parochis  intra  trium  mensium  spatium 
Nobis  patefaciendi,  quae  iam  synodalium  Constitutionum  partes 
non  observentur,  quibus  de  caussis  in  desuetudinem  abierint,  et 
utrum,  nec  ne  expediat  easdem  renovare;  elapso  tempore  prae- 
stituto rationem  Nobis  reddent  qui  commissum  officium  brevi  non 
impleant. 

§n- 

Quum  habitus  ecclesiasticus  ordini  et  status  dignitati  congruere 
quam  maxime  intersit,  ideo  Nos  facultati  inhaerentes  a Ss.  Cano- 
nibus, et  praesertim  a S.  Tridentino  Concilio  Episcopis  concessae 
Clericorum  dioecesis  formam  habitus  constituendi,  ne  in  Nostro 
Clero  tot  et  tam  .varii,  vestium  usurpentur  modi,  qui  a laicis  quo- 
tidie excogitantur,  quibusque  Clerici  risum  haud  raro  movent, 
haec  decernere  cogitavimus  (1). 

1. °  Habitus  ecclesiastici  nomine,  quem  singuli  Clerici  induere 
debent,  vestem  talarem,  galeum  triangulare  et  collare  ex  lino  albo 
more  ecclesiasticorum  (2)  intelligimus ; huic  habitui  tempore  ae- 
stivo palliolum,  vulgo  mantellina,  in  civitatibus , aliisque  saltem 
locis,  quibus  aedes  ita  sunt  iunctae,  ut  regulares  efformenlur 
vici,  addetur;  byemali  vero  tempore  pallium  nigri  coloris,  nec 
nimium  eleganti  collari  distinctum,  nec  manicatum,  prout  penes 
plerosque  Clericos  est  in  usu. 

2. °  Dum  magnopere  illos  Ecclesiasticos  commendamus  qui  ve- 
stem talarem  numquam  exuunt,  quosque  ab  aliis  imitari  vehemen- 
ter optaremus,  in  civitatibus  praesertim  et  locis  frequenlioribus 
dioecesis,  permittimus  nihilominus  ut  brevior  habitus  vulgo  fracco 
indui  valeat,  dummodo  nigri  sit  coloris  et  ultra  genua  haud  pa- 
rum demissus;  in  ecclesiasticis  vero  functionibus  semper  exuatur, 
nec  festis  diebus  eodem  uti  liceat,  praeterquam  extra  civitates,  et 
officiis  omnibus  in  parochiali  Ecclesia  absolutis.  Omni  autem  stu- 
dio illum  commendamus,  qui  penes  Nos  nuncupatur  fracco  all'a- 
postolica  (fortasse  quia  hic  solus  a Concilio  Rom.  permissus  fuit), 
quique  a parte  anteriori  unica  clauditur  globulorum  serie,  iamque 
in  usu  est  penes  nonnullos  graves  Ecclesiasticos  huius  dioecesis. 

3. °  Vetamus  ne  palam  in  civitatibus  locisque  frequentioribus 
Clerici  prodeant  habitu  induti  vulgo  nuncupato  palctot , vel  alio 
habitu  breviori  peris  a lateribus  instructo  , qui  parum  differt  a 
primo,  quamquam  permittimus,  ut  qui  huiusmodi  habitus  iam 
sibi  quaesiverunt,  eos  privatim  et  itineris  occasione  conterant, 
ita  tamen  ut  eosdem,  vix  ac  ad  locum,  quo  tendunt,  pervenerint, 
illico  deponant. 

4. °  Haec  eadem  de  palliis  manicatis  vulgo  'clari  intelligi  exo- 
ptaremus. Horum  autem  usum  absolute  interdicimus,  quemadmo- 
dum et  pilei  in  funeribus  et  sepulturis,  in  quibus  Clerici  proce- 
dere debent  capite  byreto  sacerdotali  cooperto,  utut  byemali  tem- 
pore a pallio  iisdem  permittendo  non  simus  alieni. 

5. °  Nec  Nobis  se  probat  usus,  quem  nuper  invexere  nonnulli, 
calceorum  e panno  utpote  quod  a gravitate  ecclesiastica  et  a spi- 
ritu mortificationis  et  poenitentiae,  qui  ab  ipsa  clericalis  habitus 
forma  et  colore  designatur,  est  maxime  alienum;  ;si  quis  tamen 
huiusmodi  iam  sibi  calceamenta  paraverit,  iisdem  liceat  uti,  dum- 
modo semel  monuisse  sufficiat,  ne  in  posterum  ad  eadem  reverti 
cogamur  (3). 

6. °  Vetamus  Sacerdotibus  omnibus  et  Clericis  tonsura  insigni- 
tis, ne  barbam  sub  tempora  vulgo  sciantiglioni  colant,  nec  crines 

ita  excrescere  sinanl,  ut  nimium  promissi  frontem  auresque  te- 
gant, tum  etiam  ne  coma  adscititia  utantur,  casu  necessitatis  ex- 
cepto, et  debita  venia  intercedente  (A). 

§ III- 

1. °  Pro  viribus,  et  quidem  in  visceribus  D.  N.  Iesu  Christi, 
omnes  venerabiles  Sacerdotes  exhortamur  et  obtestamur  , ut  eo 
maiori,  quo  fieri  potest,  fervore  Missam  celebrent,  debitam  prae- 
mittant praeparationem,  in  eaque  saltem  per  horae  quadrantem 
perseverent,  nec  ab  Ecclesia  exeant,  quin  per  aequale  temporis 
spatium  in  gratiarum  actione  fuerint  versati ; iisdem  recessum, 
sacrarum  scientiarum  studium  assiduum  , horarum  canonicarum 
devola  recitationem  , orationis  mentalis , lectionis  spiritualis , ac 
visitationis  SS.  Sacramenti  quotidianum  exercitium,  utpote  quae 
ad  propriam  et  aliorum  sanctificationem  obtinendam  suntpotiora, 
omni  quoque  studio  commendamus. 

2. °  Rectores  Ecclesiarum,  quorum  conscientiam  oneramus,  Sa- 
cerdotes qui  in  Missae  celebratione  tertiam  saltem  horae  pariem 
non  impendent  (5),  (quum  iuxta  Synodum  dioecesanum  non  sit 
infra  quadrantem  cum  dimidio  contrahenda),  primum  moneant, 
sique  relabantur,  Nobis  directo  denuntient.  Quod  quidem  intel- 
ligatur  et  de  iis,  qui  praescriptam  praeparationem  aut  gratiarum 
actionem  omittant. 

3. °  Qui  vero,  quod  Deus  avertat,  Missae  celebrationem  infra 
horae  quadrantem  contraheret,  ne  excepta  quidem  Missa  de  re- 
quiem,  suspensioni  a divinis  Nobis  reservatae  erit  ipso  facto  ob- 
noxius (6). 

A.°  Eandem  suspensionis  poenam  ipso  facto  pariter  incurret 
Sacerdos,  qui  Missam  sine  patenti  tonsura  celebrare  non  dubita- 
verit (7),  vel  sacrificium  offerre  sine  veste  talari,  aut  saltem  sine 
Epitogio,  nigra  nempe  tunica,  non  manicata,  quae  ab  humeris 
usque  ad  talos  producitur  (8). 

5. °  Ad  harum  vestium  vulgo  epitoggi  comparationem  quod  at- 
tinet, quae  in  Synodi  dioecesanae  capite  8,  n.  6 sunt  opportune 
constituta  renovamus,  eorumque  executionem  Rectorum  Eccle- 
siarum parochialium  nec  non  Sacellorum  ruralium  religioni  com- 
mittimus, facta  etiam  iisdem  facultate  eas  vestes,  quas  indecoras 
repererint,  interdicto  subiiciendi. 

6. °  Maximo  ardore  ac  studio  omnes  Sacerdotes  exhortamur  ut 
semel  saltem  in  singulas  hebdomadas  exhomologesim  faciant  ; eos 
vero,  qui  per  integrum  mensem  huic  obligationi  non  satisfecerint, 

a Missae  celebratione  diebus  profestis  ipso  facio  prohibemus,  ita 
tamen,  ut  haec  prohibitio  cesset  cum  primum  proprium  imple- 
verint officium  (9). 

§ IV. 

1. °  Animarum  rectoribus  nunquam  ex  animo  gravissima  obli- 
gatio decidat,  qua  commissum  populum  singulis  saltem  festis 
diebus  verbi  divini  pabulo  enutrire  tenentur,  iuxta  Tridenlinae 
Synodi  sanctionem,  quam  etiam  urgent  Constitutiones  Synodales 
dioecesanae  his  verbis : nec  ulla  anni  parte  sanctissimum  hoc  et 
plane  divinum  ministerium  praetermittatur.  Contrariam  con- 
suetudinem, si  alicubi  invaluerit,  tanquam  abusum  improbamus. 

2. °  Interea  singulis  Parochis,  et  Ecclesiarum  succursalium 
Rectoribus  praecipimus,  ut  intra  mensem,  postquam  horum  de- 
cretorum exemplar  acceperint,  sibi  librum  decenter  concinnatum 
comparent,  cui  haec  inscriptio  apponetur:  Codex parochialis prae- 
dicationis. In  hoc  adnotenlur  singulae  institutiones,  quae  circa 
aliquod  Christianae  doctrinae  caput  ad  populum  habentur,  ad- 
ditis die  et  argumento,  quaeque  in  explanatione  Evangelii  intra 
Missam  parochialem  versantur,  nec  non  alii  omnes  sacri  sermo- 
nes, quos  in  Ecclesia  sive  per  se,  sive  per  alios  recitare  contigerit. 
Hic  codex  Episcopo  erit  exhibendus  totieS  quoties  ab  eo  expostula- 
bitur, et  etiam  singulis  annis  occasione  Pastoralis  visitationis  sive 
eidem  Episcopo,  sive  alteri,  cui  hoc  fuerit  officium  commissum. 

3. °  Qui  mensem  praeterlabi  siverit,  quin  mandato  obtempera- 
verit adnotandi  praedicationis  argumenta,  iuxta  constituta  in  nu- 
mero praecedenti,  ipso  facto  facultate  absolvendi  a peccatis  Nobis 
reservatis,  aliisque  facultatibus  omnibus  extraordinariis,  quas  a 
Nobis  impetraverit,  carebit;  hae  tamen  reviviscent  quum  se  dictae 
praescriptioni  accommodaverit. 

4. °  Sacerdotes  qui  ex  peculiari  officio  ad  deserviendum  in  certa 
Ecclesia  non  adslringuntur,  sciant  Ecclesiae  parochialis  aut  sub- 
sidiariae illius  eiusdem  loci  in  quo  sedes  firmaverint,  servitio 
Nostra  voluntate  esse  addictos,  proindeque  teneri,  iuxta  generalia 
decreta,  pueros  in  Catechesibus  instituere,  parochialibus  functio- 
nibus talari  veste  et  superpelliceo  indutos  adesse,  nec  non  in  Sa- 
cramentorum administralione  operam  praestare,  etiamsi  a Paro- 
chis haud  requirantur  (10). 

5. °  Id  etiam  oneris  Parochorum  conscientiae  imponimus  ut  eos 
Nobis  denuntient,  qui  intra  20  dierum  spatium  huic  praescri- 
ptioni non  paruerint,  et  iam  nunc  declaramus,  praeter  alias  poenas 

ex  nostra  voluntate  constituendas,  haudquaquam  fore,  ut  refractarii 
concessionem  aut  prorogationem  a Nobis  obtineant  facultatis  poe- 
nitentiae Sacramentum  administrandi. 

§ V. 

Poenae  suspensionis  a divinis  Nobis  reservatae  ipso  facto  erunt 
obnoxii : 

1. °  Sacerdotes,  ut  ut  dumtaxat  ad  tempus  in  Nostra  dioecesi 
commorantes,  qui  post  elapsos  quindecim  dies  ab  borum  decre- 
torum promulgatione  in  publicum  prodierint  tum  in  locis  in  qui- 
bus sedem  habent,  tum  in  aliis  intra  dioecesim,  vestibus  induti 
laicorum  more,  usurpantes  scilicet  vel  pileum  orbiculatum,  vel 
linteam,  aut,  nisi  caussa  valetudinis,  sericam  fasciam  loco  collaris, 
vel  foemoralia  oblongata,  vulgo  pantaloni. 

2. °  Sacerdotes  qui  spectaculis  scenicis  interfuerint  in  theatris, 
aliisve  profanis  spectaculis,  aut  ludis,  quae  a joculatoribus,  fu- 
nambulis, eiusdemque  generis  circulatoribus  in  locis  septis  ha- 
bentur; vel  choreas  duxerint,  aut  iisdem  sive  publicis,  sive  pri- 
vatis operam  dederint  (11). 

3. °  Sacerdotes,  qui  aut  ipsi  ludere,  aut  ludentibus  spectatores 
se  adiungere  non  erubuerint  in  cauponis,  in  polionum  officinis 
(Caffc),  in  quilniscumqut  tabernis,  aliisque  locis  ad  quae  laici 
convenire  consuescunt  ad  ludendum  aut  ad  legendas  ephemerides; 
tum  etiam  ii  qui  in  huiusmodi  locis  ephemeridum  vetitarum  le- 
ctioni incubuerint;  tum  demum  qui  ludis  cuiuscumque  generis 
in  publicis  plateis  ac  viis,  aliisque  locis  populo  frequentibus  in- 
dulserint  (12). 

4. °  Sacerdotes,  qui  operam  venationi  dederint,  nisi  civilibus 
hac  de  re  legibus  se  se  accommodaverint,  a Nobis  insuper  impe- 
trata venia,  quam  tamen  Nos  non  dabimus  nisi  vel  de  eo  vena- 
tionis genere  agatur  quod  sine  igneis  balistis  exercetur,  vel  ea 
conditione  ut  in  loco  clauso  aedibus  contiguo  eidem  indulgeri 
dumtaxat  possit  (13). 

5. °  Sacedotes,  qui.  Nobis  inconsultis,  in  proprias  aedes  iure 
cohabitationis  (14)  mulieres  nec  consanguinitate,  nec  affinitate 
devinctas  receperint.  Quo  in  loco  monendum,  cum  iis  tantum, 
quae  primo  aut  secundo  consanguinitatis  aut  affinitatis  gradu 
sunt  coniunctae,  Sacerdotibus  cohabitationem  licitam  esse;  nam 
si  de  aliis  in  remotioribus  gradibus  constitutis  agatur,  nisi  aut. 
quadragesimum  annum  attigerint,  aut  venia  Nostra  intercesserit, 
suspensionis  poena  afficientur.  Quam  poenam  pariter  non  effu- 


gient,  qui,  venia  a Nobis  non  impetrata,  mensa  aut  contubernio 
ultra  hebdomadam  usi  fuerint  in  familiis  non  consanguineis,  nec 
affinibus,  in  quibus  mulieres  adsint  infra  quadragesimum  annum 
constitutae. 

6°  Sacerdotes,  qui,  post  dies  triginta  ab  horum  decretorum  pro- 
mulgatione, se,  ad  ancillarum  aetatem  quod  spectat,  Dioecesanae 
Synodi  praescriptioni  non  accommodaverint  (15),  debitam  a Nobis 
in  scriptis  veniam  impetrando,  aut  iam  impetratam  renovando. 

Quod  tamen  non  concedemus,  nisi  vel  cum  Sacerdote  habitent 
consanguinei,  aut  affines  in  primo  vel  secundo  gradu,  vel  iuslae 
ac  probabiles  causae  Nos  impellant. 

Si  qui  vero  in  hisce  rerum,  de  quibus  supra  diximus,  versa- 
bitur adiunctis,  et  hanc  a Nobis  facultatem  obtinere  exoptabit,  ad 
Nos  deferat  vel  proprii  parochi,  vel  vicarii  foranei,  si  de  parocho 
agatur,  testimonium  ex  quo  constet  famulam  iam  conductam,  aut 
conducendam,  probatissimis  esse  moribus.  Huic  insuper  authen- 
ticum aliud  baptismi  testimonium  coniungalur. 

Rectoribus  Ecclesiarum,  etiam  regularibus,  sub  obedientiae 
praecepto  vetamus,  ne  ad  Missae  celebrationem  admittant : l.°  Sa- 
cerdotes qui  Constitutionem  latam  sub  num.  §4.,  III.  perfringant; 
2.°  Sacerdotes  tum  extraneos  tum  dioecesanos  alibi  domicilium  ha- 
bentes, sive  saeculares,  sive  regulares,  qui  litteris  commendaliliis 
a proprio  Ordinario,  aut  Superiore  relatis  non  sint  muniti,  nisi 
fortasse  iidem  rectores  eos  probe  noverint,  atque  habeant  ut  be- 
nemoratos  Ecclesiasticos,  nec  in  suspicionem  adducantur  aliqua 
censura  eos  esse  irretitos;  3.°  Sacerdotes  sive  extraneos,  sive  et- 
iam dioecesanos,  extra  dioecesim  tamen  commorantes,  qui  post 
secundam  diem,  si  in  hac  civitate,  et  post  quintam,  si  in  aliis 
dioecesis  locis,  per  rectores  eosdem  a Nobis  aut  a Nostro  Vicario 
Generali  facultatem  celebrandi  non  obtinuerint. 

§ VI. 

Suspensionem  a celebratione  Missae  ad  quinque  dies  profestos 
continuos  producendam,  Nobis  tamen  non  reservatam,  ipso  facto 
incurrent  (16): 

1. °  Sacerdotes  qui  aleae  operam  dabunt,  ludis  praesertim  qui 
di  pura  sorte  appellantur,  uti  bassetta,  et  similibus.  Permittimus 
nihilominus  ludos  sortis  lolterie  vulgo  nuncupatos,  illo  excepto, 
qui  lingua  vernacula  appellatur  giuoco  di  Genova(\l). 

2. °  Sacerdotes,  qui,  licito  ludo  indulgentes  in  locis  non  pu- 
blicis, talem  pecuniae  summam  exponent,  ut  a meridie  ad  me- 

ridiern  libellas  duas  amittant,  aut  aliud  quidpiam  aequalis  pretii; 
tum  etiam  qui  in  ludo  intra  idem  temporis  spatium  ultra  duas 
horas  et  dimidium  versabuntur.  Quod  si  in  ludo  nec  pecunia,  nec 
aliud  quod  pecunia  aestimare  possit,  intercedat,  ludens  hoc  in- 
terdicto non  subiicialur  (18). 

3. °  Sacerdotes,  qui  puellas  decimo  aetatis  anno  maiores,  nec 
consanguinitatis  aut  affinitatis  foedere  in  l.°  aut  2.°  gradu  con- 
iunctas,  in  litteris,  arithmetica,  musicalibus  instrumentis,  cantu  et 
similibus  instituent,  quin  veniam  a Nobis  intra  oetiduum  obti- 
nuerint (19).  Ab  huiusmodi  tamen  constitutione  eximimus  eos, 
qui,  mandato  a civili  auctoritate  accepto,  ex  officio  in  publicis 
scholis  puellas  edocent. 

4. °  Sacerdotes,  qui,  contra  constituta  in  decreto  a Nobis  edito 
sub  die  l.a  ianuarii  1850,  officium  Yice-Curati,  Magistri  aut  Cap- 
pellani  sine  Nostro  consensu  obtinuissent,  nec  intra  viginti  die- 
rum spatium,  a promulgatione  horum  decretorum,  litteras  patentes 
a Curia  Nostra  retulerint. 

5. °  Sacerdotes,  qui  absque  Nostra  facultate  illis  societatibus 
aut  conventibus  nornen  dabunt,  in  quibus  ut  plurimum  libri  aut 
ephemerides  ab  Ecclesia  vetiti  leguntur;  qui  vero  ad  huius- 
modi societates  iam  perlinent,  a Nobis  pariter  veniam  obtinere 
debebunt. 

6. °  Sacerdotes,  qui  ad  eiusdem,  in  quo  habitant,  loci  cauponas, 
potionum  officinas,  aliasque  publicas  tabernas,  comessalionis  aut 
compotationis  gratia  divertent  (20),  sequentibus  exceptis  casibus: 
l.°  verae  necessitatis,  quae  legibus  non  sit  obnoxia;  2.°  illius, 
qui  ab  itinere  ad  proprias  aedes  reversus,  casu  fortuito  necessaria 
ibi  refectione  careat ; 3.°  illius  qui  ad  comedendum  vel  bibendum  in 
publicis  isliusmodi  locis  a viro  illustri,  multaeque  auctoritatis,  nec 
non  iter  facienti  fuerit  invitatus;  4.°  demum  illius  quem  aliquo- 
ties consanguinei  aut  affines  in  l.°  aut  2.°  gradu  apud  se  invi- 
taverint. 

Exhortamur,  atque  in  Domino  obtestamur  sacerdotes,  ne  extra 
veram  necessitatem  nundinas  et  mercatus  adeant,  et  potissimum 
ne  in  itinere  famulas  aut  alias  mulieres  socias  habeant.  Ad  mer- 
caturam demum  et  negotiationem  quod  attinet,  peculiari  modo 
renovamus  quae  haud  immerito  sunt  constituta,  tum  in  Synodi 
Dioecesanae  capite  15.,  num.  19.  et  20.,  tum  in  eiusdem  ap- 
pendice. 

Haec  porro  sunt  decreta  et  monita,  quae  post  multas  orationes 
et  habitas  consultationes,  innixi  Ss.  canonibus,  pluribusque  syno- 

dalibus  Constitutionibus,  in  praesenlil  us  rerum  ac  temporum  ad- 
iunclis  , condere  Nostri  pastoralis  officii  esse  adiudicavimus : et 
spe  ducimur  venerabiles  sacerdotes,  quos  summa  benevolentia 
complectimur,  haud  dubium  Nobis  praebituros  argumentum  illius 
docilitatis  ac  obedientiae,  quam  singuli,  quum  sacros  ordines  su- 
sceperunt , solemniter  polliciti  sunt,  quamque  hactenus  maxima 
Nostra  consolatione  experti  sumus,  potissimum  quod  pleraque 
haec  Nostra  decreta  non  sint  nova  in  hac  dioecesi  , sed  iam  in 
Nostrorum  antecessorum  synodis  contineantur  (21). 

Quod  si  nonnullis  haec,  quae  praecipimus,  graviora  videren- 
tur, hos  Nos  obstestamur,  ut  ad  pedes  lesu  Christi  crucifixi  pro- 
voluti nobiscurn  animo  reputent , Christianorum  procul  dubio 
peccatis  esse  tribuendum,  si  catholica  familia,  divina  iustitia  pla- 
gis affecta,  et  nunc  ingemiscit,  quum  scriptum  sit:  propter  pec- 
cata veniant  adversa.  Quapropter  et  Nos  cum  magno  Chrysostomo 
confiteri  debemus,  Deum  etiam  adversus  nos  esse  ira  accensum: 
quanto  autem  mundus  gladio  feriatur , aspicitis,  quibus  quotidie 
percussionibus  intereat  populus  videtis.  Cuius  hoc , nisi  nostro 
praecipue  peccato  agitur?  nec  dubitare  possumus  quin  haec  sit 
caussa  , propter  quam  , hodiernis  temporibus  Ecclesiae  Ministri 
in  tantam  despectionem  devenerint,  iuxta  Evangelicas  minas:  Si 
sal  infatuatum  fuerit...  ad  nihilum  valet  ultra,  nisi  ut  mittatur 
foras,  et  conculcetur  ab  hominibus. 

Quum  ergo  nos  inter  Deum  iratum  et  homines  rebelles,  me- 
diatoris officio  fungi  debeamus,  nostrae  primum  correctioni  stu- 
dendum est,  ut  Deo  nostrae  sint  deprecationes  acceptae,  et  eum 
rite  placare  possimus,  et  sic  illius  verbo,  et  exemplo  nostro  Chri- 
stianam familiam  ad  divinam  sibi  misericordiam  conciliandam 
excitare. 

Hanc  viam  semper  secuta  est  Ecclesia,  publicis  urgentibus 
calamitatibus;  semper  nimirum  a correctione  morum  est  exorsa, 
prout  nobis  testantur,  ut  silentio  caetera  praetereamus,  Concilium 
Tridentinum,  synodales  Constitutiones  S.  Caroli  Borromaei,  ac 
statuta  disciplinaria  Ecclesiarum  Galliae  ac  Sabaudiae,  et  etiam 
Italiae  nonnulla,  post  terribilem  rerum  omnium  elapsi  saeculi 
perturbationem. 

Porro  Tridentini  Patres  hac  de  re  conceptissimis  ac  adeo  gra- 
vibus verbis  sunt  locuti,  ut  contrariae  consuetudinis  praetextus 
omnes,  quos  in  medium  afferre  quis  posset,  omnino  tollant,  nec 
non  trepidationem  in  Ecclesiae  Praelatos  iniiciant , qui  Cleri  re- 
formationi manum  admovere  recusaverint.  « Statuit  Sancta  Syno- 

» dus,  ut  quae  alias  a Summis  Pontificibus  et  a Sacris  Conciliis 
» de  clericorum  vita,  honestate,  cultu,  doctrinaque  relinenda,  ac 
» simul  de  luxu,  comessationibus  , choreis,  aleis,  lusibus  ac 
» quibuscumque  criminibus,  nec  non  saecularibus  negotiis  fu- 
» giendis  copiose  ac  salubriter  sancita  fuerunt,  eadem  in  posterum 
«eisdem  poenis,  vel  maioribus,  arbitrio  Ordinarii  imponendis, 
» observentur,  nec  appellatio  executionem  hanc,  quae  ad  morum 
» correctionem  pertinet,  suspendat.  Si  qua  vero  ex  his  in  desue- 
» tudinein  abiisse  compererint,  ea  quamprimum  in  usum  revo- 
* cari,  et  ab  omnibus  accurate  custodiri  studeant,  non  obstantibus 
» consuetudinibus  quibuscumque,  ne  subditorum  neglectae  emen- 
» dationis,  ipsi  condignas,  Deo  vindice,  poenas  persolvant». 

Quae  cum  ita  sint,  neminem  ex  Clero  Nostro  futurum  esse 
confidimus,  qui  murmurationibus  indulgeat,  sed  potius  in  hisce 
Constitutionibus  voluntatem  illius  divini  Spiritus  recognoscat,  qui 
posuit  Episcopos  regere  Ecclesiam  Dei.  Quod  si  de  hac  re  quis 
conqueratur,  non  dubitamus  quin  illico  a confratribus  eidem  ob 
oculos  ponenda  sint,  quae  Ss.  Litterae  in  iisdem  rerum  adiunclis 
ad  fidelium  memoriam  revocant,  nimirum:  « Qui  quaerit  legem, 
» replebitur  ab  ea;  qui  insidiose  agit,  scandalizabitur  in  ea (22); 
» qui  resistit  potestati,  Dei  ordinationi  resistit;  qui  autem  resi- 
» slunt,  ipsi  sibi  damnationem  acquirunt.  Obedite  ergo  praepo- 
» silis  vestris  et  subiacete  eis : ipsi  enim  pervigilant,  quasi  ratio- 
» nem  pro  animabus  vestris  reddituri,  ut  cum  gaudio  hoc  faciant 
» non  gementes,  hoc  enim  expedit  vobis  (23) ». 


Mandamus  singulis  Parochis  ut  haec  Nostra  Decreta,  postquam 
eorundem  exemplaria  acceperint,  singulis  propriae  Parochiae  Ec- 
clesiasticis , inter  octiduum,  distribuant.  Volumus  insuper  Nos 
per  litteras  certiores  faciant  huic  mandato  obtemperasse.  Iis  vero, 
qui  ad  Clerum  huic  Ecclesiae  Calhedrali  addictum  pertinent, 
exemplar  quoque  sub  involucro , et  obsignatum,  per  Curiae  Nostrae 
Episcopalis  apparitorem  distribuemus.  Proximo  autem  insequenti 
die  post  horum  decretorum  distributionem , iisdem  censemus  esse 
omnes  adslriclos,  quin  ullus  praetextus , etiam  non  accepti  exem- 
plaris, quempiam  ab  eorundem  observatione  solvere  valeat. 

Monteregali  die  8.  Decembris  1853. 

f Er..  IOANNES  THOMAS  Episcopus. 

Yiaua  Procancellarms . 

NOTAE 

(1)  ■ Quia  vero,  etsi  habitus  nou  faciat  monachum,  oportet  tamen  clericos 

• vestes  proprio  congruentes  ordini  semper  deferre,  ut  per  decentiam  habitus 

■ exlrinseci,  morum  honestatem  intrinsecam  ostendant;  tanta  autem  hodie  a- 
» Jiquorum  inolevit  temeritas  religionisque  contemptus,  ut  propriam  dignila- 

• leni,  et  honorem  clericalem  parvi  pendentes,  vestes  etiam  publice  deferant 

• laicales,  pedes  in  diversis  ponentes,  unum  in  divinis,  alterum  in  carnalibus; 

• proplerea  omnes  ecclesiasticae  personae,  quanlumcumque  exemptae,  quae 

• aut  in  sacris  fuerint,  aut  dignitates,  personatus,  officia,  aut  beneficia  qualia- 
» cumque  ecclesiastica  obtinuerint,  si  postea  quam  ab  Episcopo  suo,  etiam  per 

• edictum  publicum,  monili  fuerint,  honestum  habitum  clericalem  illorum  or- 

■ dini,  ac  dignitati  congruentem,  et  iuxln  ipsius  episcopi  ordinationem  et  man- 

• datum  non  detulerint,  per  suspensionem  ab  ordinibus,  ac  ollicio,  cl  beneficio, 

• ac  fructibus,  redditibus,  et  proventibus  ipsorum  beneficiorum;  nec  non.  si  se- 

• mei  correpti,  denuo  in  hoc  deliquerint,  etiam  per  privationem  officiorum,  et 
» beneficiorum  huiusmodi  coerceri  possint,  et  debeant  Constitutionem  Clemen- 

• lis  V,  in  Concilio  Viennensi  editam,  quae  incipit  Quoniam,  innovando  et  am- 

■ pbando»  Cone.  Tr id.  sess.  14  cap.  6 de  reform. 

(2)  Synod.  dioec.  n.  12  cap.  15. 

(5)  Si  quis  vel  levem  vel  nimis  rigidam  haberet  huiusmodi  praescriptionem, 
adire  poterii  tum  Synodus  sancti  Caroli  Borromaci,  tum  caput  de  vita  et  hone- 
state Clericorum  Synodi  antecessoris  Nostri  Episcopi  Antonii  Caslruccio,  iliique 
alias  eiusdem  generis  Constitutiones  reperiel.  Nos  aliunde  Clero  Nostrae  dioe- 
cesis asseveramus  ipsos  laicos  sapientes  et  graves  hanc  novitatem  a Nobis  pro- 
scriptam reprobare;  nec  notam  nimiae  vel  levitatis  vel  austeritatis  veremur, 
quum  praeter  auctoritates,  quas  supra  memoravimus.  Nobis  praesto  sit  s.  loan- 
nes  Chrysoslomus,  qui  ut  simplices  laicos  a calceorum  vanitate  removeret,  quae 
suis  temporibus  invalescebat,  sui  muneris  esse  existimavit  eloquentis  homiliae 
partem  impendere,  cuius  alis  re  non  erit  sequentia  referre:  * Calceariam  artem, 

■ donec  calceos  fecerit,  artis  nomine  non  privabo.  — Cum  autem  viros  in  mu- 

• lieruui  formam  traduxerit,  molles  et  ellbeminalos  ex  calceorum  forma  fecerit. 

• cum  noxiis  et  superfluis  illam  locabimus.  Scio  me  mullis  videri  in  minimis  ni- 

• mium  immorari;  neque  tamen  absistam.  Omnium  quippe  malorum  caussa  haec 

■ est,  eo  quod  parvi  illa  peccata  momenti  esse  videantur  et  ideo  negligantur.  • 
Hotnil.  49  in  Mallh.  Iit.  e. 

(4)  Synod.  dioeces.  n.  7.  cap.  8 et  n.  13  cap.  15:  «Pariter  statuit  et  mandat 
» ne  ullus  Sacerdos  aut  sacris  initiatus  aut  etiam  Clericus  primae  tonsurae  co- 

• mam,  quae  frontem  auresque  legat,  nutriat,  mullo  minus  perucca  utatur,  sub 

■ poena,  toties  quoties  transgredientur,  decem  scutorum  illico  operibus  et  locis 

• piis  applicandorum,  nec  non  incareerationis  totidem  dierum;  contravenientes 

• insuper  certe  sciant  hanc  inobedienliam  illis  totali  impedimento  exliluram  a 

• consecutione  cuiuscumque  beneficii,  aut  officii  ecclesiastici.  * Cone.  Rom.  de 
vita  et  honest.  Clerie.  n.  2. 

(5)  Huiusmodi  Sacerdotes  in  Synodo  Romana  scutis  viginli  quinque  multantur. 
In  finitima  vero  Cuneensi  dioecesi  iis,  qui  in  Missae  celebratione  duodeviginti  mi- 
nuta non  impendunt,  celebrandi  facultas  denegatur.  Vide  Decreta  et  Monita  1852. 

(6)  Eamdem  poenam  constituit  S.  Alphonsus  de  Ligorio  edicto  diei  28  novem- 
bris  1705. 

17)  Synod.  dioeces.  n.  13,  cap.  15. 

8)  Synod.  dioeces.  n.  (i,  cap.  8 

9)  Qui  hanc  prohibitionem  violaverint,  irregulares  non  sunt  habendi. 

10)  «Sacerdotes...  adsint  diebus  festis  solemnis  Missae  sacro  et  Vesperar  umoffi- 
• cio  talari  veste  cl  super  pelliceo  induti...  nec  ope  ram  suam  desiderari  patiantur 
■ in  Catechesibus  et  Sacramentorum  adminislralione.»  Synodus  Casat  i cap.  15,  n.  2. 

(11)  Synod.  dioeces.  n.  18,  cap.  15;  Concil.  Senonense;  Synod.  Chamber.; 
Decreta  et  Monita  Episcopi  Cuneensis,  1852;  Statuta  dioeces.  Avenion.  n.  75. 
(12)  Loco  cit. 

(43)  «Quia  belli  quid  simile  semper  habet  venatio,  cum  nec  possit  esse  ve- 
» nator  qui  non  sit  ferarum  hostis,  sacros  Canones  debile  exequendo.  Clericis 

• quibuscumque  quavis  dignitate  fulgentibus  praecipiendo  mandavit,  ut  sub 
» poena  suspensionis  ab  omni  prorsus  oflicio  et  beneficio  anno  integro  dura- 

• tura,  venationis  animalium  quorumcumque  praesto  ne  sint  aut  alio  quovis 

• modo  se  commisceant.  ■ Decret  gener.  Ep.  Sarsinat.  pro  provinc.  Pedemont. 
De  vita  et  honestate  et  habitu  Clericorum. 

Formidandum  quod  s.  Hieronymus,  quem  Benedictus  XIV.  cap.  X,  de  Synodo 
dioecesana  referi,  consideraverat:  Es  au  venatur  erat  quoniam  peccator  erat. 
Et  penitus  non  invenimus  in  Scripturis  sanctis  Sanctum  aliquem  venato- 
rem. I|)se  autem  sapienlissimus  Pontifex,  post  allatas  hinc  inde  hac  de  re  Do- 
ctorum sententias,  loco  citato  sic  concludit:  «Ex  quibus  omnibus  conficitur,  non 
» posse  nimiae  severitatis  nota  aspergi  synodalem  Constitutionem  ablegantem  Cle- 

• ricos.  praecipue  maiorum  Ordinum,  aut  Ecclesiasticum  possidentes  beneficium. 

• a venationis  exercitio.  — Etenim  non  nisi  temere  reprehenditur.  Constitutio 

• cui  itiris communis  sanctiones,  et  s.  Caroli  Borromaei  auclorilaspatrocinanlur.  • 

(44)  Haec  Constitutio  non  complectiturSacerdotes  qui  penes  se  reciperent  mu- 
lieres hospitalitatis  gratia,  dummodo  ultra  hebdomadam  absque  Nostra  veni  i 
non  protrahatur  hospitium. 

(15)  Synod.  dioeces.  n.  lfi.  cap.  15. 

(IGj  Eos  tamen  qui  tali  se  suspensioni  non  subiieient,  irregulares  non  fieri 
declaramus. 

(17)  De  vita  et  honestate  Cleric.  cap.  15,  Synod.  dioeces.  Benedicti  XIV,  lih.  ?, 
cap.  10.  n.  3. 

(115)  > Nec  pecunia  intercedat  in  ludo,  nec  quidquam  quod  facile  pecunia 

• aestimari  possit.  • (Coneii.  Med.  1,  par.  2 de  ludis.)  . Un  pretre  et  surtout  uu 

• prelre  a cliarge  d'ames,  qui  emploierait  plus  d’une  heure  ou  deux  a un  jeu 

• quelconque,  ne  serait  plus  excusable  devant  Dieu.  » Synod.  Chainber.  1B42. 
(191  Concil.  Mediolan.  IV,  p.  5. 

(20)  Synod.  dioeces.  n.  17,  cap.  15.  ■ Clerici  Tabernas  prorsus  evitent,  nisi 

• forte  caussa  necessitatis  in  itinere  constituti  ■ . De  vita  et  honestate  Cleric. 
cap.  15:  « Nous  defendons  sous  peine  de  suspense  a cncourir  par  le  seul  fait 

• et  specialement  reservec,  a lous  les  Eccclesiasliques  de  Nolre  diocese,  de 

• boire  au  cabaret,  dans  Ia  paruisse,  ou  dans  la  ville  ou  iis  ont  leur  domicile 

• ordinaire.  du  vin,  de  la  biere  ou  autre  liqueur  enivrante  quelconque,  saul' 

• les  exceptions  indiquees  ci-apres.  * Const.  Synod.  dioeces.  Chamher.  n.  252. 
Idem  interdictum  sub  eadem  poena  reperilur  in  Decretis  et  Monitis  pro 

Dioecesi  Cunecnsi  1B52. 

(21)  Immortalis  Lamberlini  quum  non  posset  sibi  in  animum  inducere  quos- 
dam reperiri  inter  Clericos  suae  dioecesis  qui  nonnullis  ah  ipso  editis  de- 
cretis recusarent  obtemperare,  huiusmodi  eos  verbis  petebat:  • Novum  el 

• inusitatum  est  tot  Sacerdotes  reperiri,  qui  pedibus  conterant  Episcopi  sui 

• mandata,  quae  haud  temere  et  inconsulto,  sed  iuxta  Ecclesiae  disciplinam 

• atque  instituta  ah  ipso  sanciuntur,  quamvis  etiam  iidem  Sacerdotes  in  sa- 

• cra  Ordinatione  decretis  eiusmodi  observantiam  polliciti  fuerint:  Promittis 

• mihi  et  Successoribus  meis  reverentiam  et  obeclientiam  ? Promitto.  Equi- 

• dem  P.  Ludovicus  a Ponte  votum  reipsa  implicitum  illis  verbis  asseruit . 

• cum  Pastori  suo  promissum  illud  praebeatur,  qui  Deum  ipsum  exhibet,  e- 

• iusque  personam  in  terris  sustinet,  prout  videri  potesL  in  tractatu  de  per- 

• fecto  Sacerdote  cap.  12,  § 2:  Incredibile  pene  est  inter  Sacerdotes  etiam. 
» qui  virtutem  excolunt,  et  se  omni  prorsus  macula  immunes  existimant,  ali  - 

• quos  non  deesse  in  ea  cogitatione  solum  defixos,  ut  Pastoris  sui  iussa  quo- 

• cumque  modo  eludant,  eaque  subdolis,  et  ineptis  rationibus  interpreleiili; 

» tanta  animi  quiete  et  laetitia,  quae  etiam  ex  oris  serenitate  deprehenditur. 

• ita  ut  peritissinio  Mathematico  conferri  posse  videantur,  qui  post  assiduos 

• labores,  diulurnasque  vigilias  circuli  quadraturam  detexerit*.  Institui.  102. 

(22)  Eccl.  52. 

(25)  Boni.  15.  2 et  17. 


